**«Protect the Land»**, հայ-ամերիկյան System of a Down ռոք խմբի երգը։ Թողարկվել է 2020 թվականի նոյեմբերի 6-ին՝ Columbia Records լեյբլի միջոցով։ Թողարկվել է «Genocidal Humanoidz» սինգլի հետ համատեղ՝ 44-օրյա պատերազմի ֆոնին բարձրացնելու Հայաստանի և Արցախի իրազեկությունն ու ֆոնդը։ Սա խմբի՝ 15 տարվա դադարի ընթացքում և «Hypnotize» (2005) ստուդիական ալբոմի թողարկումից հետո առաջին թողարկումն է։

Նախապատմություն և թողարկում
---------------------------

Հիմնական հոդված՝ 44-օրյա պատերազմ
«Protect the Land»-ը գրվել է խմբի կիթառահար և երկրորդ վոկալիստ Տարոն Մալաքյանի կողմից 2018 թվականին՝ «Lives» անվամբ երկրորդ երգի հետ միասին, որը Արցախի շուրջ տեղի ունեցող լարվածության մասին էր և ներառվելու էր նրա սոլո երկրորդ՝ «Dictator» ալբոմում։ 2020 թվականի սեպտեմբերի վերջին, այն բանից հետո, երբ Հայաստանի, Արցախի և Ադրբեջանի միջև նոր պատերազմ սկսվեց Լեռնային Ղարաբաղի վիճելի տարածաշրջանում, խմբի անդամները սկսեցին իրենց հարթակներն օգտագործել, որպեսզի բարձրացնեն խնդրի իրազեկությունը։ Խմբի վոկալիստը՝ Սերժ Թանկյանը, որի պապը վերապրել է 1915 թվականի Հայոց ցեղասպանությունը, «The Fader» ամսագրին ասել է, որ Արցախում «շատ հավանական է հայերի ցեղասպանությունը»։ Թանկյանը 250,000 դոլար է նվիրաբերել Հայաստան համահայկական հիմնադրամին, ինչպես նաև մասնակցել է հոկտեմբերին տեղի ունեցած առցանց դրամահավաքի՝ «Rock for Artsakh» օնլայն համերգին
։

2020 թվականի նոյեմբերի 6-ին «Protect the Land»-ը թողարկվել է թվային ներբեռնման և սթրիմինգի ձևաչափերով՝ «Genocidal Humanoidz» սինգլի հետ միասին։ Երգի շապիկի վրա պատկերված է Արցախի դրոշը և մայրաքաղաք Ստեփանակերտում գտնվող «Մե՛նք ենք մեր սարերը» կոթողը։ Սա խմբի՝ 15 տարվա ընթացքում և 2005 թվականի «Hypnotize» ստուդիական ալբոմից հետո առաջին թողարկումն է։ Խմբի բաս կիթառահար Շավո Օդաջյանը ասել է, որ «մեզ համար այնքան հաճելի էր միասին կրկին լինել ստուդիայում, շատ հարմարավետ և բնական էր, կարծես ժամանակը ընդհանրապես չէր անցել»։ Ձայնագրման մասին որոշումից մի քանի օր անց յուրաքանչյուր երաժիշտ սկսել է մշակել իր մասը։ Թանկյանը՝ «Protect the Land»-ի սեփական հարմոնիաները դեռ մշակել էր Նոր Զելանդիայում, իսկ հոկտեմբերի 11-ին նա Լոս Անջելես մեկնեց, որպեսզի ստուդիայում միանա բոլորին։ Երգի աշխատանքները խումբը ավարտել է նույն շաբաթում։

Երաժշտական տեսահոլովակ
----------------------

Երաժշտական տեսահոլովակում ցուցադրվում են Արցախի մայրաքաղաք Ստեփանակերտի ռմբակոծման կադրերը։
«Protect the Land»-ի երաժշտական տեսահոլովակը, որի ռեժիսորներն են Արա Սուջյանը և Շավո Օդաջյանը, թողարկվել է խմբի պաշտոնական ՅուԹյուբյան ալիքում՝ 2020 թվականի նոյեմբերի 6-ին։ Տեսահոլովակում ցուցադրվում են հայ զինվորները առաջնագծում, ինչպես նաև խմբի կադրերը, նկարահանված Օդաջյանի կողմից, որտեղ ցուցադրվում են խմբի անդամների դեմքերը, ինչպես «Toxicity» երգի տեսահոլովակում

Խոսելով տեսահոլովակի հայեցակարգից, Շավոն ասել է՝ «Ես ներառել եմ բոլորին՝ յուրաքանչյուր տարիքից։ Մենք տեսահոլովակում ներառել ենք նորածիններին, իմ երկու որդիներին, Լոս Անջելեսի քահանայապետին, բժիշկներին, տաքսիստներին և զինվորներին։ Միարժամանակ, մենք ունենք մարդիկ Արցախում, որոնք նկարահանում են պատերազմի առաջնագծում։ Հաղորդագրությունը հնչում է այսպես՝ «Ես գիտեմ, որ մենք հազարավոր մղոնների հեռավորության վրա ենք, սակայն մենք կանգնած ենք մեր զորքերի կողքին և մենք կանգնած ենք մեկ ընդհանուր նպատակի շուրջ, քանի որ մենք բոլորս հայեր ենք»»։

Հիթ-շքերթներ
------------

| Հիթ-շքերթ (2020) | Ամենաբարձր հորիզոնական |
| --- | --- |
| Ավստրալիա Digital Tracks (ARIA) | 22 |
| Բելգիա Ultratip Flanders | 38 |
| Կանադա Canadian Hot 100 | 88 |
| Կանադա Canada Rock (*Billboard*) | 50 |
| Հունգարիա Single Top 10 | 11 |
| New Zealand Hot 40 Singles (RMNZ) | 20 |
| UK Singles Sales (OCC) | 29 |
| UK Rock & Metal (OCC) | 15 |
| Ամերիկայի Միացյալ Նահանգներ Digital Songs (*Billboard*) | 20 |
| US Hot Hard Rock Songs (*Billboard*) | 1 |
| Ամերիկայի Միացյալ Նահանգներ Hot Rock Songs (*Billboard*) | 10 |

Թողարկման պատմություն
---------------------

| Տարածաշրջան | Ամսաթիվ | Ձևաչափ | Լեյբլ | Ծան. |
| --- | --- | --- | --- | --- |
| Տարբեր | Նոյեմբերի 6, 2020 | * Թվային ներբեռնում
* սթրիմինգ
 | Columbia |  |
|

Ծանոթագրություններ
------------------

1. ↑  «System Of A Down share first new songs in 15 years, 'Protect The Land' and 'Genocidal Humanoidz'». *NME*. 2020 թ․ նոյեմբերի 6. Վերցված է 2020 թ․ նոյեմբերի 6-ին.
2. 1 2 3 4  «Hear System of a Down's First New Music in 15 Years, 'Protect the Land' and 'Genocidal Humanoidz'». *Rolling Stone*. 2020 թ․ նոյեմբերի 6. Վերցված է 2020 թ․ նոյեմբերի 6-ին.
3. ↑  «Serj Tankian on the threat of genocide in Artsakh». *The Fader*. 2020 թ․ հոկտեմբերի 30. Վերցված է 2020 թ․ նոյեմբերի 6-ին.
4. ↑  «Iconic musicians unite for Concert for Artsakh». *GlobeNewswire*. 2020 թ․ հոկտեմբերի 22. Արխիվացված է օրիգինալից 2023 թ․ փետրվարի 25-ին. Վերցված է 2020 թ․ նոյեմբերի 6-ին.
5. ↑  «Serj Tankian donates $250,000 to Hayastan All-Armenian Fund». *Հայաստանի հանրային ռադիո*. 2020 թ․ հոկտեմբերի 8. Վերցված է 2020 թ․ նոյեմբերի 6-ին.
6. 1 2 3  «Protect The Land / Genocidal Humanoidz - Single by System Of A Down». *Apple Music*. Վերցված է 2020 թ․ նոյեմբերի 6-ին.
7. ↑  «ARIA Digital Tracks». *ARIA Report*. ARIA Charts. 2020 թ․ նոյեմբերի 16. Վերցված է 2020 թ․ նոյեմբերի 21-ին.
8. ↑  Ultratop.be — System Of A Down — Protect the Land (նիդեր.). Ultratip. ULTRATOP & Hung Medien / hitparade.ch. Ստուգվել է December 5, 2020.
9. ↑  System Of A Down Album & Song Chart History Canadian Hot 100 for System Of A Down. Ստուգվել է November 17, 2020.
10. ↑  System Of A Down Album & Song Chart History *Billboard* Canada Rock for System Of A Down. Ստուգվել է November 19, 2020.
11. ↑  Archívum — Slágerlisták — MAHASZ — Magyar Hanglemezkiadók Szövetsége (հունգարերեն). Single (track) Top 10 lista. Magyar Hanglemezkiadók Szövetsége. Ստուգվել է November 19, 2020.
12. ↑  «NZ Hot Singles Chart». Recorded Music NZ. 2020 թ․ նոյեմբերի 16. Վերցված է 2021 թ․ օգոստոսի 18-ին.
13. ↑  «Official Rock & Metal Singles Chart Top 40». Official Charts Company. 2020 թ․ նոյեմբերի 13. Վերցված է 2021 թ․ օգոստոսի 18-ին.
14. ↑  «Official Singles Sales Chart Top 100». Official Charts Company. 2020 թ․ նոյեմբերի 13. Վերցված է 2021 թ․ նոյեմբերի 9-ին.
15. ↑  System Of A Down Album & Song Chart History *Billboard* Digital Songs for System Of A Down. Ստուգվել է November 19, 2020.
16. ↑  «System Of A Down Chart History (Hot Hard Rock Songs)». *Billboard*. Վերցված է 2020 թ․ նոյեմբերի 26-ին.
17. ↑  System Of A Down Album & Song Chart History *Billboard* Hot Rock Songs for System Of A Down. Ստուգվել է November 17, 2020.

Արտաքին հղումներ
----------------

* Տեսահոլովակը ՅուԹյուբում